 

**בבית הדין הצבאי המחוזי**

**במחוז שיפוטי מרכז**

**בפני כבוד ההרכב : אל"ם רונן שור - אב"ד**

**רס"ן מור אשכנזי - שופט**

**סרן שלומי גולדשטיין – שופט**

**בעניין: התובע הצבאי (ע"י ב"כ**, **סרן פיטר קליבנר)**

**נגד**

**הנאשם: ח/ XXX רב"ט א' ל' (ע"י ב"כ, רס"ן אמיר גונמן)**

**הכרעת - דין**

על פי הודאתו, מורשע הנאשם בעבירה של אלימות כלפי חייל לפי סעיף 61 לחוק השיפוט הצבאי , התשט"ו – 1955, בהתאם לכתב האישום ולפרטים הנוספים.

1. **ניתנה היום, י"ז באלול תשפ"ג, 03.09.2023, והודעה בפומבי ובמעמד הצדדים.**

**\_\_\_\_\_\_\_\_\_\_\_\_ \_\_\_\_\_\_\_\_\_\_\_\_ \_\_\_\_\_\_\_\_\_\_\_\_**

**שופט אב"ד שופט**

 

**בבית הדין הצבאי המחוזי**

**במחוז שיפוטי מרכז**

**בפני כבוד ההרכב : אל"ם רונן שור - אב"ד**

**רס"ן דין ספיבק - שופט**

**סרן שחר גולן - שופט**

**בעניין: התובע הצבאי (ע"י ב"כ**, **סרן פיטר קליבנר)**

**נגד**

**הנאשם: ח/ XXX רב"ט א' ל' (ע"י ב"כ, רס"ן אמיר גונמן)**

**גזר - דין**

הנאשם הורשע על פי הודאתו בעבירה של אלימות כלפי חייל. מדובר בהרשעה שהיא פרי של הליך גישור, כאשר כתב האישום המקורי ייחס לנאשם עבירה חמורה יותר. האירוע התרחש בתוך בסיס צבאי לפני קרוב לשנתיים, כאשר החל וויכוח מילולי בין הנאשם לחייל אחר שנתן את הדין אף הוא בבית הדין הצבאי בגין האירוע. אותו חייל היכה את הנאשם וכתוצאה מכך נחבל בגבה השמאלית ודימם. אז הרים הנאשם לבנה וזרק לעברו של אותו חייל, אך זו החטיאה אותו. בהמשך דחף הנאשם את החייל אל גדר שהייתה מוצבת במקום, הטיח את פניו על הרצפה, עד אשר החיילים אשר נכחו במקום הפרידו בין השניים. כרבע שעה לאחר מכן, הבחין הנאשם בחייל האחר, רץ לעברו והחל לחנוק אותו עד שהפרידו בין השניים. אותו חייל פונה לבית החולים והותוו לו ארבעה ימי מנוחה. בהמשך היום התקשר הנאשם לחייל והפנה כלפיו ביטויים מאיימים ובוטים.

אין להשלים עם התנהגות פרועה ואלימה כפי שהופגנה על ידי הנאשם במהלך האירוע, גם אם זו נבעה ממעשה אלימות קודם שהתרחש במהלך הוויכוח בין השניים. הנאשם השתמש באלימות קשה יותר מזו של החייל האחר, ולא נחה דעתו גם לאחר שהאירוע האלים הראשון הסתיים, כאשר נקט באלימות נוספת ובהמשך גם איים על אותו חייל. מדובר בפגיעה חמורה בגופו של אדם אחר, בכבודו וגם במשמעת הצבאית.

במצב הדברים הרגיל, היה מקום להטיל על הנאשם עונש חמור בהרבה. עם זאת, לקחנו בחשבון את העובדה כי האלימות שנקט הנאשם באה בתגובה לאלימות קודמת של החייל האחר, לכך שהנאשם השתחרר משירות צבאי, וויתר על טענות ראייתיות, נטל אחריות על המעשים וחסך בזמן שיפוטי. עוד לקחנו בחשבון את חלוף הזמן מאז האירוע ואת העונש שהוטל על המעורב האחר בפרשה.

בנסיבות אלה מצאנו לכבד את עתירתם המשותפת של הצדדים ולאמץ את הסדר הטיעון שהוצג.

על הנאשם נגזרים, אפוא, העונשים הבאים:

1. **שישים וחמישה (65) ימי מאסר לריצוי בפועל, בניכוי תשעה ימי מעצרו הסגור. המאסר בפועל ירוצה בדרך של עבודה צבאית, בXXX, על פי התנאים הרשומים בחוות הדעת של מפקדת מרכז אבחון וחוסן. הנאשם יתחיל את ריצוי העונש ביום 21.09.2023 בשעה 10:00.**
2. **עונש מאסר מותנה בן שישה (6) חודשים למשך שלוש (3) שנים, שלא יעבור עבירה שיש בה יסוד של אלימות.**
3. **הורדה לדרגת טוראי.**
4. **זכות ערעור כחוק.**
5. **ניתן היום, י"ז באלול תשפ"ג, 03.09.2023, והודע בפומבי ובמעמד הצדדים.**

**\_\_\_\_\_\_\_\_\_\_\_\_ \_\_\_\_\_\_\_\_\_\_\_\_ \_\_\_\_\_\_\_\_\_\_\_\_**

**שופט אב"ד שופט**

**נערך על-ידי: ש.ר**

**בתאריך: 14/09/2023**

**חתימת המגיה: סגן שיר בן-ארמון**